Il-Knisja filjali dedikata lill-Konversjoni ta' San Pawl fil-Wied ta' Birkirkara nbniet fis-sena 1538 jiġifieri ftit snin wara l-miġja ta' l- Ordni tal-Kavallieri ta' San Ġwann f'Malta. Biss din kienet l-ewwel knisja għaliex fis-sena 1852 bdiet tinbena l-knisja li hemm illum. Il-għan tal-Knisja l-ġdida kien biex ikabbru d-devozzjoni u għall- kumdità tal-fidili. Għalhekk in-nies ta' l-inħawi ħasbu biex jiġbru flus meħtieġa, waqqgħu l-qadima u fuq pjanta tal-Perit Ġużepp Bonavia mill-Belt tqiegħdet l-ewwel ġebla fl-4 ta' Ġunju 1852. Tlestiet f'sentejn u fit-8 ta' Ġunju 1854 l-Ex-Propostu tal-Kolleġġjata ta' Birkirkara, Mons. Ġużeppi Debono bierek il-knisja l-ġdida. Fil-faċċata ta'din il-knisja fuq iċ-ċinta fin-nofs insibu l-Istatwa ta' San Pawl Appostlu. In-Naħa tal-Wied hemm il-kampnar u n-naħa ta' Triq il-Kbira hemm is-sagristija. Fil-kampnar hemm ħames qniepen. L- arloġġi li nsibu wieħed fil-faċċata u l-ieħor taħt il-kampnar jaħdmu bil- pendlu u jħaddmu l-minutieri taż-żewġ kwadranti. F'din il-knisja nsibu. l-istatwa tad-Duluri, San Korrado, il-Qalb ta' Ġest, Santa Rita, San Ġużepp bil-Bambin, l-Ecce Homo u l-Madonna ta' Fatima, kif ukoll fis-sagristija nsibu ta' Santa Marija Goretti, San Lawrenz magħmul mix-xema' u Ġesti Bambin. Imbagħad insibu l-istatwa titulari ta' San Pawl li hija xogħol fl-injam. Din l-istatwa tbierket fit- tnax ta' Jannar 1952 mill-Prep. Vella u ġiet imniżżla mill- Kolleġġjata Bażilka għall-Knisja bil-proċessjoni u akkumpanjata mid- Duke of Connaught's Own Band. Ix-xogħol tal-pedistall kif ukoll tal- barkun sar mill-bravu l-imgħallem Karmelo Caruana. Ta' min jinnota li din l-istatwa reġgħet ġiet indurata din is-sena mis-Sur Horace Farrugia ta' l-Imdina. L-istatwarju Għawdxi Mike Camilleri Cauchi pitter il- karnaġġjon. Il-Festa li tagħmel din il-knisja ssir il-Ħadd l-iktar viċin tal-25 ta' Jannar. Din il-festa issir ġewwa u din issir b'sollenità kbira. Issir bit- tridijiet, priedka, Innu u Antifona u Ċelebrazzjoni Ewkaristika u f'Jum il-festa jsir il-Paneġirku fil-quddies. Għal din il-festa l-knisja tkun armata tassew sabiħa. Il-Prokuratur ta' din il-knisja huwa r-Rev. Dun Ġużepp Micallef. Is-Sur Espedito Micallef għal dawn l-aħħar snin mexxa din il-knisja b'għaqal kbir u stinka sabiex din il-knisja ta' San Pawl Appostlu tal-Wied Birkirkara tibqa' sservi u taqdi lill-erwieħ fil-bżonnijiet spiritwali tagħhom. L-Istatwa ta' San Pawl. Il-Faċċata tal-Knisja ta'